Na osnovu člana 39. Statuta “KJKP”Tržnice-pijace” d.o.o. Sarajevo i Odluke Uprave KJKP”Tržnice-pijace” d.o.o. Sarajevo br. 1216-1/20 od 29.04.2020. godine, Uprava KJKP”Tržnice-pijace” d.o.o. Sarajevo raspisuje

**J A V N I O G L A S**

**za prijem radnika u radni odnos na neodređeno vrijeme**

**Raspisuje se javni oglas za prijem 4/četiri/ radnika u radni odnos na neodređeno vrijeme u KJKP”Tržnice-pijace”d.o.o Sarajevo za sljedeća radna mjesta**

1. **Inkasant ………………………………………………………….…………. 2 izvršioca**
2. **Radnik na tržnici …………………………………………………..……… 1 izvršilac**
3. **Mehaničar za rashladne i klimatizacijske uređaje .................................... 1 izvršilac**

**1. Opći uslovi za sve pozicije koje kandidati moraju ispunjavati**

Svi kandidati koji se prijavljuju na ovaj Javni oglas, moraju ispunjavati sljedeće opće uslove:

1. da je državljanin BiH (dokaz: uvjerenje o državljanstvu ili CIPS-ova lična karta);
2. da je stariji od 18 godina i da nije ispunio uslove za penzionisanje (dokaz: izvod iz matične knjige rođenih ili CIPS-ova lična karta);
3. da je fizički i psihički sposoban za obavljanje poslova radnog mjesta na koje se prijavljuje,
4. **Posebni uslovi koje kandidati moraju ispunjavati**

**Pozicija br. 1 – Inkasant**

* 1. **Posebni uslovi**

Kandidati koji se prijavljuju na poziciju br. 1 (Inkasant) moraju ispunjavati sljedeće uslove:

* da imaju završenu KV/SSS, III/IV stepen stručne spreme svih zanimanja (dokaz: ovjerena kopija diplome traženog nivoa stručne spreme odgovarajuće struke),
* da ima najmanje 6 (šest) mjeseci radnog iskustva (dokaz: potvrda ili uvjerenje o traženom

radnom iskustvu),

* poznavanje rada na računaru (dokaz o poznavanju rada na računaru – certifikat);
  1. **Opis poslova**

Otvara i priprema objekat u kojem radi po dispoziciji, za normalan i nesmetan rad; brine se i obezbjeđuje urednu naplatu za pruženu uslugu; izdaje fiskalni račun te podnosi finansijski izvještaj uz svakodnevni polog pazara, u slučajevima odsustva koordinatora tržnih poslova poslovne jedinice, istog mijenja za vrijeme njegovog odusutva, sa ovlastima koordinatora; raspoređuje korisnike usluga po prodajnim mjestima-tezgama i obavlja svu neophodnu komunikaciju sa njima; izdaje tršno-pijačnu opremu i stara se o urednoj upotrebi iste od strane korisnika; stara se o čistoći unutar poslovne jedinice; u hitnim i neophodnim slučajevima poziva nadležnu policijsku upravu na intervenciju; provodi tržno-pijačni red; brine se o bezbjednosti i čuvanju objekta; prati rad pijačnih radnika te izdaje radne zadatke; istekom radnog vremena organizuje čišćenje objekta, odvoz otpadaka te propisno zatvaranje objekta; prima i izdaje robu od zakupaca iz magacina; vrši naplatu, te vodi propisanu evidenciju; usko sarađuje i informira na dnevnoj bazi o svim aktivnostima nadležnog koordinatora poslovne jedinice; o svim nepravilnostima koje utiču ili mogu uticati negativno na poslovanje ili imidž Preduzeća, na dnevnoj bazi usmeno, a ukoliko je moguće obavezno i pismeno informira koordinatora tržnih operacija; obavlja i druge poslove po nalogu koordinatora tržnih operacija i rukovodioca Službe.

* Prijem radnika vrši se na neodređeno vrijeme
* Osnovna neto plata: 1.300,00KM
* Mjesto rada: Sarajevo, Poslovne jedinice Preduzeća
* Radno vrijeme: 40 sata sedmično-dvije smjene

**Pozicija br. 2 - Radnik na tržnici**

**2.1. Posebni uslovi**

Kandidati koji se prijavljuju za poziciju 2. (Radnik na tržnici) moraju ispunjavati sljedeće uslove:

* NK (4 do 8 razreda osnovne škole), NSS/SSS stručne spreme svih zanimanja

(dokaz: za NK: ovjerena kopija svjedočanstva za posljednji završeni razred osnovne škole; za NSS: ovjerena kopija svjedočanstva o završenom osnovnom obrazovanju; za SSS: ovjerena kopija diplome traženog nivoa stručne spreme );

- predhodno radno iskustvo nije potrebno

* 1. **Opis poslova**

Poznavanje rada sa sredstvima za čišćenje i pranje i zdravstvena potvrda/nalaz da nema alergija na sredstva za čiščenje/pranje; obavlja sve poslove po nalogu koordinatora tržnih operacija koji se odnose na poslove održavanja čistoće i urednosti na pijaci-tržnici; postavlja, sprema, čisti, pere tržne uređaje, inventar, prostor u objektu; uklanja, utovara otpatke, snijeg, led, te predmete koji zauzimaju prostor i ometaju normalno funkcionisanje objekta; obavlja i druge pomoćne poslove čišćenja, utovara, pretovara i sl. poslove po nalogu koordinatora tržnih operacija i rukovodioca Službe.

* Prijem radnika vrši se na period od 12/dvanaest/ mjeseci
* Osnovna neto plata: 830,25 KM
* Mjesto rada: Sarajevo, Poslovne jedinice Preduzeća,
* Radno vrijeme: 40 sati sedmično- dvije smjene.

**Pozicija br. 3 – Mehaničar za rashladne i klimatizacijske uređaje**

* 1. **Posebni uslovi**

Kandidati koji se prijavljuju na poziciju broj 3.(Mehaničar za rashladne i klimatizacijske uređaje) moraju ispunjavati sljedeće uslove:

- da imaju zvršenu KV/SSS - III/IV stepen stručne spreme tehničkog smjera (dokaz: ovjerena kopija diplome traženog nivoa stručne spreme odgovarajuće struke);

* da ima najmanje 6 (šest) mjeseci radnog iskustva (dokaz: potvrda ili uvjerenje o traženom radnom iskustvu).
  1. **Opis poslova**

Obavlja preventivno, tekuće i investiciono održavanje i servisiranje uređaja rashladne tehnike, ventilacije i klimatizacijskih uređaja ,vrši čišćenje rashladnih i klimatizacijskih uređaja, vrši zamjenu dijelova, konzerviranje i skladištenje demontiranih dijelova, prati primjenu tehnologije za klimatizaciju prostora, vrši pregled rashladnih instalacija i klimatizacijskih uređaja na objektima i otklanja nedostatke, vrši pregled rashladnih instalacija i klimatizacijskih uređaja na objektima i otklanja nedostatke, vodi odgovarajuće evidencije o obavljenim radovima, utrošku dijelova i materijala, provodi mjere zaštite na radu i protivpožarne zaštite, obavlja i druge poslove po nalogu Poslovođe i Rukovodioca Službe.

* Prijem radnika vrši se na neodređeno vrijeme
* Osnovna neto plata: 1178,55 KM
* Mjesto rada: Sarajevo, Poslovne jedinice Preduzeća,
* Radno vrijeme: 40 sati sedmično- dvije smjene

**Završne odredbe za pozicije 1., 2. i 3.**

1. Kandidati su dužni uz svojeručno potpisanu prijavu sa naznakom za koju poziciju, dostaviti kraću biografiju, adresu i kontakt telefon;
2. Prijava kandidata mora da sadrži sve tražene dokaze o ispunjavanju općih i posebnih uslova za poziciju za koju se kandidat prijavljuje;
3. Tražena dokumentacija mora biti u originalu ili ovjerenoj fotokopiji (ne starija od 6/šest/ mjeseci);
4. Kandidati nisu dužni dostavljati uz prijavu dokaz iz općih uslova pod tačkom 1. i 2., s tim da će iste dostaviti na uvid prilikom obavljanja intervjua;
5. Uvjerenje ili potvrda poslodavca o radnom stažu mora da sadrži naziv radnog mjesta, stepen stručne spreme potrebne za navedeno radno mjesto, opis poslova i vremenski period obavljanja istih. Uz uvjerenje o radnom stažu iz PIO-a, potrebno je dostaviti i potvrdu o tumačenju šifre iz Uvjerenja kako bi se utvrdilo da li je kandidat radio sa odgovarajućom spremom na poslovima za koje se traži radni staž.
6. Kandidati koji budu primljeni po ovom Javnom oglasu, do zasnivanja radnog odnosa dužni su dostaviti dokaze pod tačkom 3., iz općih uslova (ljekarsko uvjerenje),
7. Izabrani kandidati na poziciji br. 2 (Radnik na tržnici), pored uslova iz tačke 3. općih uslova (ljekarsko uvjerenje), dužni su dostaviti zdravstvenu potvrdu /nalaz da nema alergija na sredstva za čišćenje/pranje;
8. Kandidati koji dostave blagovremene i potpune prijave za poziciju br. 1 i 3. će polagati ispit koji se sastoji iz pismenog i usmenog dijela, a za poziciju br. 2 usmenog dijela. O datumu, vremenu i mjestu polaganja pismenog i usmenog dijela ispita kandidati će se obavijestiti pismenim putem (putem pošte ili e-maila).
9. U slučaju da, nakon provođenja ispitnog dijela Javnog oglasa, neki od kandidata budu imali jednak broj bodova, prednost pri zapošljavanju će imati kandidat koji po posebnom zakonu imaju prednost kojom se utvrđuje prednost pri zapošljavanju u skladu sa posebnim propisim.
10. Javni oglas ostaje otvoren 10/deset/ dana od dana objavljivanja u dnevnim novinama „Oslobođenje“;
11. Nepotpune i neblagovremene prijave neće se razmatrati;
12. Preduzeće nije obavezno vraćati dokumentaciju dostavljenu uz prijavu. Kandidatima se vraćaju samo originalni dokumenti.
13. Kontakt osobu zaduženu za davanje dodatnih informacija možete dobiti na telefon: 033/205-353 ili putem e-mail adrese:kjkptrznicesa@bih.net.ba.

**Kovertirane prijave sa traženim dokazima dostaviti lično ili preporučeno poštom na adresu:**

**KJKP”Tržnice-pijace” d.o.o. Sarajevo**

**Ul. Mula Mustafe Bašeskije 4a**

**71000 Sarajevo**

sa nazankom

**PRIJAVA NA JAVNI OGLAS**

**za poziciju\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(navesti koju poziciju na koju se prijavljujete)**

**-NE OTVARATI-**

**Na poleđini koverte naznačiti ime i prezime podnosioca prijave.**